stanford-oval/wikipedia huggingface dataset:
KK Igokea
Historia

Seura perustettiin vuonna 1973. Joukkue voitti ensimmäisen Bosnian-mestaruutensa kaudella 2000–2001. Ensimmäisen cup-mestaruuden Igokea voitti vuonna 2007. Kaudella 2010–2011 seura osallistui ensimmäistä kertaa Adrianmeren liigaan. Vuonna 2013 seura voitti toisen cup-mestaruutensa.
Aiheesta muualla

Virallinen kotisivu (bosniaksi)
Joest Racing

| Joest Racing |
| --- | --- |
Tallipäällikkö:   Wolfgang Ullrich
Runko:  Audi R18
Renkaat:  M Michelin
Nykyiset sarjat:  Formula E
Aikaisemmat sarjat:  FIA World Endurance Championship DTM
Kilpailuja:  41
Tuloksia
Valmistajien maailmanmestaruuksia:  2 (2012, 2013)
Kuljettajien maailmanmestaruuksia:  2 (2012, 2013)
Voittoja:  17
Audi Sport Team Joest logo.
Joest Racing on saksalainen autourheilutalli, jonka perusti Reinhold Joest vuonna 1978. Talli on kilpaillut myös nimellä Audi Sport Team Joest.
Talli voitti Daytonan 24 tunnin ajon vuonna 1991 Porsche 962:lla.
Talli kilpaili FIA World Endurance Championship -sarjassa vuosina 2012–2016 LMP1-luokassa. Talli voitti valmistajien sekä kuljettajien mestaruudet 2012–2013.
26. lokakuuta 2016 Audi ilmoitti lopettavansa kilpailemisen WEC -sarjassa kauden päätteeksi ja keskittyvänsä jatkossa enemmän Formula E -sarjaan.
Talli kilpaili Mazdan tallina nimellä Mazda Team Joest IMSA SportsCar Championship -sarjassa vuodet 2018 ja 2019.
FIA World Endurance Championship -tulokset

| Kausi | Auto | Luokka | Renkaat | Nro | Kuljettajat | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012 |  Audi R18 | LMP1 | M |  |  | SEB | SPA | LMN | SIL | SÃO | BHR | FUJ | SHA |  | 173 | 1. |
| 2012 |  Audi R18 | LMP1 | M | 1 |  André Lotterer  Benoît Tréluyer  Marcel Fässler | 11 | 2 | 1 | 1 | 2 | 1 | 2 | 3 |  | 173 | 1. |
| 2012 |  Audi R18 | LMP1 | M | 2 |  Allan McNish  Tom Kristensen  Dindo Capello  Lucas di Grassi | 1 | 3 | 2 | 3 | 3 | 2 | 3 | 2 |  | 173 | 1. |
| 2012 |  Audi R18 | LMP1 | M | 3 |  Timo Bernhard  Marc Gené  Romain Dumas  Loïc Duval | 2 | 1 | 4 |  |  |  |  |  |  | 173 | 1. |
| 2013 |  Audi R18 | LMP1 | M |  |  | SIL | SPA | LMN | SÃO | COA | FUJ | SHA | BHR |  | 207 | 1. |
| 2013 |  Audi R18 | LMP1 | M | 1 |  André Lotterer  Benoît Tréluyer  Marcel Fässler | 2 | 1 | 5 | 1 | 3 | 4 | 1 | 2 |  | 207 | 1. |
| 2013 |  Audi R18 | LMP1 | M | 2 |  Tom Kristensen  Allan McNish  Loïc Duval | 1 | 2 | 1 | 2 | 1 | 2 | 3 | Kesk. |  | 207 | 1. |
| 2013 |  Audi R18 | LMP1 | M | 3 |  Marc Gené  Oliver Jarvis  Lucas di Grassi |  | 3 | 3 |  |  |  |  |  |  | 207 | 1. |
| 2014 |  Audi R18 | LMP1-H | M |  |  | SIL | SPA | LMN | COA | FUJ | SHA | BHR | SÃO |  | 244 | 2. |
| 2014 |  Audi R18 | LMP1-H | M | 1 |  Tom Kristensen  Lucas di Grassi  Loïc Duval  Marc Gené | Kesk. | 2 | 2 | 2 | 5 | 5 | 5 | 3 |  | 244 | 2. |
| 2014 |  Audi R18 | LMP1-H | M | 2 |  André Lotterer  Benoît Tréluyer  Marcel Fässler | Kesk. | 5 | 1 | 1 | 6 | 4 | 4 | 5 |  | 244 | 2. |
| 2014 |  Audi R18 | LMP1-H | M | 3 |  Marco Bonanomi  Filipe Albuquerque  Oliver Jarvis |  | 6 | Kesk. |  |  |  |  |  |  | 244 | 2. |
| 2015 |  Audi R18 | LMP1 | M |  |  | SIL | SPA | LMN | NÜR | COA | FUJ | SHA | BHR |  | 264 | 2. |
| 2015 |  Audi R18 | LMP1 | M | 7 |  André Lotterer  Benoît Tréluyer  Marcel Fässler | 1 | 1 | 3 | 3 | 2 | 3 | 3 | 2 |  | 264 | 2. |
| 2015 |  Audi R18 | LMP1 | M | 8 |  Oliver Jarvis  Lucas di Grassi  Loïc Duval | 5 | 7 | 4 | 4 | 3 | 4 | 4 | 6 |  | 264 | 2. |
| 2015 |  Audi R18 | LMP1 | M | 9 |  Marco Bonanomi  Filipe Albuquerque  René Rast |  | 4 | 7 |  |  |  |  |  |  | 264 | 2. |
| 2016 |  Audi R18 | LMP1 | M |  |  | SIL | SPA | LMN | NÜR | MÉX | COA | FUJ | SHA | BHR | 266 | 2. |
| 2016 |  Audi R18 | LMP1 | M | 7 |  André Lotterer  Marcel Fässler  Benoît Tréluyer | EX | 5 | 4 | 3 | 2 | 6 | Kesk. | 6 | 2 | 266 | 2. |
| 2016 |  Audi R18 | LMP1 | M | 8 |  Oliver Jarvis  Lucas di Grassi  Loïc Duval | Kesk. | 1 | 3 | 2 | 5 | 2 | 2 | 5 | 1 | 266 | 2. |
Henkilökunta

Reinhold Joest
Wolfgang Ullrich
Ralf Jüttner
Dieter Gass
Leena Gade
Aiheesta muualla

Tallin kotisivut (Arkistoitu – Internet Archive)
Johann Reinhold Forster

| Johann Reinhold Forster |
| --- | --- |
 Johann Reinhold Forster ja hänen poikansa Georg Forster Tahitilla vuosien 1775–1780 välillä.
Henkilötiedot
Syntynyt: 22. lokakuuta 1729 Dirschau, Preussi
Kuollut: 9. joulukuuta 1798 (69 vuotta) Halle
Kansalaisuus:  Saksa
Koulutus ja ura
Tutkimusalue:  kasvi- ja lintutiede
Johann Reinhold Forster (22. lokakuuta 1729 Dirschau, Preussi – 9. joulukuuta 1798 Halle) oli saksalainen luonnontieteilijä, joka antoi merkittävän panoksen lintutieteelle Euroopassa ja Pohjois-Amerikassa.
Forsterin isän isoisä oli skotti, joka polveutui Lordi Forresterista, mutta joutui lähtemään maanpakoon monien muiden skottien tavoin Oliver Cromwellin valtakaudella. Forster opiskeli teologiaa Hallen yliopistossa ja palveli pappina Nassenhubenissa, jossa avioitui vuonna 1754 ja missä hänen poikansa Georg syntyi. Forsterin perheeseen syntyi 8 lasta. Vuonna 1765 Venäjän keisarinna Katariina Suuri kutsui hänet tutkimaan Saratovin aluetta Volgalla. Menetettyään papin virkansa 1766 hän matkusti Georgen kanssa Englantiin, missä hän opetti 3 vuotta Dissenter's Academyssa Warringtonissa. Hän muutti Lontooseen, jossa hänen luonnontieteilijän maineensa alkoi kasvaa. Täällä hän kirjoitti teoksensa A Catalogue of British Insects (1770). Vuonna 1771 hän kirjoitti Pohjois-Amerikan kasvillisuudesta ja eläimistöstä, ja käänsi Osbechin Voyage to China.
Joseph Banksin vetäytyessä viime tipassa kapteeni James Cookin toiselta matkalta, palkattiin isä ja poika Forster hänen tilalleen tutkimusmatkan luonnontieteilijöiksi. Heinäkuussa 1772 nostettiin purjeet Resolutioniin, ja paluu tapahtui heinäkuussa 1775. Kapkaupungissa pysähdyttäessä Forster kiinnitti ruotsalaisen Linnén oppilaan Anders Sparrmanin (27. helmikuuta 1748 – 9. elokuuta 1820) assistentikseen.
Molemmat Forsterit tekivät tarkkoja havaintoja ja pitivät kirjaa kaikesta matkalla havaitsemastaan, ja he keräsivät mittavat näytekokoelmat sekä luonnonhistoriallisista eliöistä että artefakteista. Palattuaan matkalta Georg Forster kirjoitti isänsä havainnot teokseen Observations Made during a Voyage Round the World in His Britannic Majesty's Sloop Resolution … (1777). Vuonna 1778 Johann Forster kirjoitti itse havaintonsa kirjaksi Observations Made During a Voyage Round the World, on Physical Geography, Natural History, and Ethic Philosophy …, joka niitti suurta tieteellistä mainetta. Kirjasta saadut tulot olivat paljon menoja pienemmät ja velkojen maksamiseksi piti myydä pääosa Georgin matkalla tekemistä maalauksista Joseph Banksille. Seuraavien vuosien aikana Johann Forster kirjoitti ja käänsi kirjoja, muun muassa Thomas Pennantin Arctic Zoologyn.
Marraskuussa 1779 Johann Forrester valittiin Hallen yliopiston luonnonhistorian ja mineralogian professoriksi, missä virassa hän oli kuolemaansa saakka. Hänen kirjoituksensa Descriptiones animalium, jonka hän sai valmiiksi kuukausi sen jälkeen, kun palasi Cookin retkeltä, toimitti ja julkaisi lopulta Hinrich Lichtenstein vuonna 1844. Hän kuvaili ja nimesi muun muassa lapinpöllön.
Johann Forster valittiin Royal Societyn jäseneksi vuonna 1772.
Johann Renner

Johann Renner (n. 1525 - 1583/4) oli virolainen kronikoitsija ja Balthasar Russowin aikalainen. Hänen teoksensa Liivinmaan historia julkaistiin vasta 1800-luvulla.
Johann Reinhold Patkul
Aiheesta muualla

Johan Reinhold Patkul, Kansan kuvalehti, 17.03.1934, nro 11, s. 12, Kansalliskirjaston digitaaliset aineistot
José Christian Chávez Garza

Christian Chávez
José Christian Chávez Garza (syntynyt 7. elokuuta 1983) on meksikolainen näyttelijä ja laulaja. Hänen tunnetuin roolinsa oli Giovanni Méndez López telenovelassa Rebelde.
Diskografia > RBD:n kanssa

Rebelde (2004)
Nuestro Amor (2005)b
Celestial (2006)
Empezar Desde Cero (2007)
Rebels (2006)
Rebelde (Edição Brasil) – Portugalinkielinen versio Rebelde:stä (2005)
Nosso Amor Rebelde – Portugalinkielinen versio Nuestro Amor:sta (2006)
Celestial (Versão Brasil) – Portugalinkielinen versio Celestial:sta (2006)
Tour Generación RBD En Vivo CD/DVD (2005)
Live In Hollywood CD/DVD (2006)
¿Que Hay Detrás de RBD? (2006)
Live In Rio (2007)
Hecho En España CD/DVD (2007)
Rebelde: Primera Temporada (2006)
Rebelde: Segunda Temporada (2007)
Rebelde: Tercera Temporada (2007)
RBD: La Familia (2007)
Aiheesta muualla

José Christian Chávez Garza Internet Movie Databasessa. (englanniksi)
RBD:n virallinen kotisivu
Jussi Rinne

| Jussi Rinne> Henkilötiedot |
| --- | --- |
Koko nimi:  Jussi Rinne
Kansalaisuus:   Suomi
Koripalloilija
Pelaajaura
Seurajoukkueet
1957–1964:   Tampereen Kiertäjät
Jussi Rinne on suomalainen aktiiviuransa lopettanut koripalloilija.
Rinne pelasi miesten SM-sarjaa Tampereen Kiertäjissä yhteensä kolme kautta vuosien 1957–1964 välillä. Kauden 1963–1964 Rinne pelasi SM-sarjauransa parhaalla, 14,1 pisteen keskiarvolla.
Johann Rudolph Ahle

Johann Rudolph Ahle (24. joulukuuta 1625 Mühlhausen – 8. tai 9. heinäkuuta 1673) oli saksalainen säveltäjä, urkuri ja musiikkiteoreetikko.
Ahlen koulutuksesta tiedetään vähän, mutta hän aloitti yliopisto-opinnot Göttingenissä ja pääsi vuonna 1645 Erfurtin yliopistoon teologian opiskelijana. Vietettyään Erfurtissa vuoden hänet nimitettiin urkuriksi ja kanttoriksi Andreas-kirkkoon sekä kouluun. Vuonna 1650 Ahle palasi Mühlhauseniin, jossa hän meni naimisiin Anna Maria Wölferin kanssa ja vietti loppuikänsä. Pian hän sai nimityksen urkuriksi Divi Blasii -kirkkoon; tässä virassa häntä aikanaan seurasi hänen poikansa Johann Georg Ahle, jota puolestaan seurasi sittemmin Johann Sebastian Bach.
Ahlella oli useita kunnallisia virkoja, kuten pormestarin asema Mühlhausenissa. Hänen tuotantoonsa kuuluu vokaali- ja instrumentaaliteoksia, kuten 400 hengellistä aariaa ja 60 urkusävellystä. Häntä on pidetty nykyaikaisen kuorokantaatin luojana. Vuonna 1648 Ahle julkaisi teoreettisen Compendium per tenellis -kirjan kuorolaulannasta. Myöhemmin hänen poikansa julkaisi teoksesta uusitun ja merkittävästi laajennetun version.
Ahle haudattiin Divi Blasii -kirkkoon. Monet hänen kirjoittamistaan lauluista otettiin Mühlhausenin virsikirjaan 1700-luvulla, ja useat niistä ovat pysyneet protestanttien hengellisessä käytössä. Ahlen musiikillinen vaikutus kuuluu Bachin kirkkokantaateissa. Esimerkiksi Bachin kantaatissa BWV 60 toistetaan Ahlen sävellys Es ist genug.
Aiheesta muualla

IMSLP: nuotteja
Johannes Hahn

| Johannes Hahn |
| --- | --- |
 Hahn vuonna 2019
EU:n budjetista ja hallinnosta vastaava komissaari
 Von der Leyenin komissio 1.12.2019–  
Henkilötiedot
Syntynyt: 12. joulukuuta 1957 (ikä 66) Wien, Itävalta
Tiedot
Puolue:   Itävalta: ÖVP  Euroopan unioni: EPP
Koulutus:  Filosofian tohtori
Tutkinnot:  Wienin yliopisto
 Nimikirjoitus
Johannes Hahn (s. 2. joulukuuta 1957 Wien) on itävaltalainen poliitikko, joka on toiminut Euroopan naapuruuspolitiikan ja laajentumisneuvottelujen komissaarina marraskuusta 2014 lähtien. Hän on Itävallan kansanpuolueen jäsen.
Elämänvaiheet

Hahn opiskeli Wienin yliopistossa, josta hän valmistui filosofian tohtoriksi vuonna 1987. Hänelle syntyi vuonna 1988 poika. Toukokuussa 2007 mediatutkija Stefan Weber esitti syytteen, että Hahn olisi kopioinut omaan diplomityöhönsä lukuisia sivuja muista kirjoista lähteitä mainitsematta. Zürichin yliopiston asiantuntijakomitea ei asiaa tarkasteltuaan kuitenkaan vahvistanut plagiointia. Wienin yliopisto tarkasteli asiaa myös, mutta päätti olla aloittamatta tutkintamenettelyä perustelemalla, että Hahn ei koskaan esittänyt "muiden ihmisten henkistä omaisuutta" omakseen. Väite plagioinnista esitettiin uudestaan vuoden 2011 helmikuussa jolloin itävaltalainen Peter Pilz antoi Stefan Weberille  tilaisuuden uudelleen Hahnin epäilyksenalaista väitöskirjaa. Toukokuun lopussa asiantuntijaryhmä julkaisi havainnot, joiden mukaan vähintään 17 prosenttia väitöskirjasta oli plagiointia. Hahn kuitenkin kiisti syytteet. Marraskuussa 2011 Wienin yliopisto julkaisi lausunnon, jossa todettiin, että yliopiston mielestä Hahnin väitöskirja ei ollut plagiointia.
José Cañas Ruiz-Herrera

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Alberto Cañas Ruiz-Herrera
Syntymäaika: 27. toukokuuta 1987 (ikä 37)
Syntymäpaikka: Jerez de la Frontera, Espanja
Pelipaikka: puolustava keskikenttäpelaaja
Pituus: 177 cm
Seura
Seura: Belgradin Punainen tähti
Junioriseurat
2004–2007: Betis
Seurat
| Vuodet | Seura | O | (M) |
| 2006–2010 | Betis B | 79 | (4) |
| 2009–2013 | Betis | 65 | (0) |
| 2013–2014 | Swansea City | 23 | (0) |
| 2014–2016 | Espanyol | 13 | (0) |
| 2016–2019 | PAOK |  |  |
| 2019– | Belgradin Punainen tähti |  |  |
 Seurajoukkueuran tilastot kattavat vain kansalliset sarjat, päivitetty 3. helmikuuta 2015.
José Alberto Cañas Ruiz-Herrera (s. 27. toukokuuta 1987 Jerez de la Frontera, Cádiz, Andalusia, Espanja) on espanjalainen jalkapalloilija. Hän edustaa serbialaista Belgradin Punaista tähteä ja on pelipaikaltaan puolustava keskikenttäpelaaja.
Seurajoukkueura

Cañas pelasi viimeisen juniorivuotensa Betisissä 2004–2005. Vuosina 2005–2007 hän pelasi Betis C:ssä ja vuosina 2006–2010 Betis B:ssä, jossa hänelle merkittiin 79 Segunda División B:n ottelua ja neljä maalia. Kauden 2008–2009 lopulla Cañas pääsi edustusjoukkueeseen ja pelasi ensimmäisen ottelunsa Primera Divisiónissa 3. toukokuuta 2009 Atlético Madridia vastaan. Betis putosi kauden päätteeksi Segunda Divisióniin. Seuraavalla kaudella Cañas ei pelannut yhtään ottelua edustusjoukkueessa, mutta kaudella 2010–2011 hän pääsi pelaamaan 15 ottelua. Kauden päätteeksi Betis nousi kahden vuoden tauon jälkeen Primera Divisióniin, jossa Cañas pelasi kauden 2011–2012 aikana 22 ottelua.
John Hans Krebs

John Hans Krebs
John Hans Krebs (17. joulukuuta 1926 Berliini, Saksa – 10. marraskuuta 2014 Fresno, Kalifornia, Yhdysvallat) oli poliitikko. Hän muutti Israeliin vuonna 1933 ja Yhdysvaltoihin 1946; maan kansalaisuuden hän sai vuonna 1954. Hän palveli Yhdysvaltain armeijassa vuosina 1952–1954 ja ryhtyi sittemmin lakimieheksi. Hän valmistui Kalifornian yliopistosta, Berkeleystä vuonna 1950 (Bachelor of Arts) ja Kalifornian yliopiston Hastings College of the Law’sta 1957 (Bachelor of Laws).
Krebs oli Fresnon piirikunnan suunnittelukomission (Fresno County Planning Commission) jäsen vuosina 1965–1969 ja tarkkailijalautakunnan (Fresno County Board of Supervisors) vuosina 1970–1974. Vuonna 1966 hän oli delegaattina Kalifornian osavaltion demokraattisessa kokouksessa. Krebs tuli valituksi demokraattina Yhdysvaltain edustajainhuoneeseen, ja hän istui 94. ja 95. kongresseissa tammikuusta 1975 tammikuuhun 1979. Hän oli uudelleen epäonnistuneesti ehdolla vuonna 1978.
Krebs asui Fresnossa ja kuoli siellä 87-vuotiaana 10. marraskuuta 2014.
Josef Boumedienne

| Josef Boumedienne |
| --- | --- |

Henkilötiedot
Syntynyt: 12. tammikuuta 1978 (ikä 46) Tukholma, Ruotsi
Kansalaisuus:   Ruotsi  Suomi
Jääkiekkoilija
Lempinimi:  Bume, Bumba
Pelipaikka:  puolustaja
Maila:  vasen
Pituus:  186 cm
Paino:  95 kg
Pelaajaura
Pääsarjaura:  1996–2013
Seurat:  Södertälje SK (Elitserien)   Tappara (SM-liiga)   New Jersey Devils (NHL)   Tampa Bay Lightning (NHL)   Springfield Falcons (AHL)   Washington Capitals (NHL)   Portland Pirates (AHL)   Oulun Kärpät (SM-liiga)   Hershey Bears (AHL)   Djurgårdens (Elitserien)   Jokerit (SM-liiga)   Oulun Kärpät (SM-liiga)
NHL-varaus:  91. varaus, 1996 New Jersey Devils
Josef Boumedienne (s. 12. tammikuuta 1978 Tukholma) on ruotsalais-suomalainen entinen jääkiekkopuolustaja, joka päätti uransa SM-liigassa Oulun Kärpissä kauteen 2012–2013. Hän on toiminut kaudesta 2013 alkaen Columbus Blue Jacketsin kykyjenetsijänä Euroopassa. Boumedienne on sekä Suomen että Ruotsin kansalainen ja kaksikielinen. Hänen isänsä on kotoisin Algeriasta ja äiti Suomesta.
Boumedienne pelasi urallaan lukuisissa joukkueissa Ruotsissa, Suomessa, Sveitsissä, Valko-Venäjällä, Slovakiassa ja Pohjois-Amerikassa. Hän on kaksinkertainen Suomen-mestari.
Ura > Uran alku

Boumedienne pelasi viimeiset juniorivuotensa ruotsalaisessa Huddinge IK:ssa, jossa pelasi myös ensimmäiset aikuisten ottelunsakin, kun edusti seuraa Allsvenskanissa kaudella 1995–1996. Kesällä 1996 New Jersey Devils varasi Boumediennen NHL:ään. Seuraavaksi kaudeksi Boumedienne siirtyi Elitserienin Södertäljeen. Södertäljessä hän pelasi kaksi kautta, kunnes siirtyi Tapparaan SM-liigaan.
Ura > Tapparan kautta Pohjois-Amerikkaan

Boumedienne pelasi Tapparassa kaksi kautta ja teki kaudella 1999–2000 50 ottelussa 32 pistettä. Hän siirtyi NHL:ään kaudeksi 2000–2001, mutta pelasi koko ensimmäisen kautensa Pohjois-Amerikassa New Jerseyn farmijoukkueessa Albany River Ratsissa AHL:ssa. Boumedienne pelasi kauden aikana AHL:n tähdistöottelussa. Hän pelasi yhden ottelun New Jerseyssä kaudella 2001–2002 ja teki ottelussa maalin. Marraskuussa 2001 Boumedienne myytiin Sascha Gocin ja Anton Butin kanssa Tampa Bay Lightningiin, josta New Jersey sai Andrei Zjuzinin.
Tampa Bayssä Boumedienne pelasi vain kolme ottelua, kun pääosa loppukaudesta meni AHL-joukkue Springfield Falconsissa. Boumedienne kaupattiin vuoden 2002 varaustilaisuuden yhteydessä Ottawa Senatorsiin, josta Tampa Bay sai vaihdossa seitsemännen kierroksen varausoikeuden. Hän pelasi Ottawan organisaation AHL:n Binghamton Senatorsissa joulukuuhun 2002, kunnes Washington Capitals hankki hänet vaihdossa Dean Melansoniin. Washingtonissa hän aloitti farmijoukkue Portland Piratesissa, mutta nousi loppukaudesta Washingtoniin, jossa pelasi kuusi ottelua. Kesällä 2003 hän sai vuoden jatkosopimuksen Washingtoniin. Boumedienne pelasi kaudella 2003–2004 37 peliä Washingtonissa, mutta edusti myös AHL:n Portlandia. Kauden jälkeen hän teki jälleen vuoden jatkosopimuksen.
Ura > Takaisin Eurooppaan ja Suomen-mestariksi

NHL:n työsulun takia Boumedienne pelasi Euroopassa kauden 2004–2005. Hän aloitti kauden Elitserienin Brynäs IF:ssä, kunnes siirtyi SM-liigaan ja Oulun Kärppiin. Kärpissä Boumedienne voitti Suomen-mestaruuden, ja hänet valittiin SM-liigan tähdistökentälliseen. Boumedienne aloitti kauden 2005–2006 Zürich Lionsissa Sveitsin pääsarjassa, mutta hän sai potkut Zürichistä 17 pelin jälkeen, vaikka hän oli tehnyt hyvin pisteitä. Zürichin mukaan Boumedienne oli heikko puolustuksessa, joten heikosti pelannut joukkue erotti Boumediennen. Loppukauden hän pelasi Södertäljessä Elitserienissä.
Boumedienne teki Kärppien kanssa kahden vuoden sopimuksen joulukuussa 2006. Hän ei ollut pelannut alkukaudesta vielä missään alavatsaleikkauksen takia ja liittyi Kärppiin kesken kauden. Boumedienne voitti Kärpissä kauden päätteeksi toisen Suomen mestaruutensa.
Ura > Uusi yritys NHL:ssä ja nopea paluu Eurooppaan

Boumedienne palasi kaudeksi 2007–2008 Washington Capitalsiin NHL:ään. Hän teki kesällä 2007 joukkueen kanssa yksivuotisen ja -suuntaisen sopimuksen. Boumedienne pelasi kuitenkin koko kauden AHL:n Hershey Bearsissa, ja seuraavaksi kaudeksi hän siirtyi Toronto Maple Leafsin organisaatioon. Alkukauden hän pelasi Maple Leafsin farmijoukkueessa Toronto Marliesissa, mutta siirtyi kuitenkin takaisin Kärppiin kesken kauden 2008–2009. . Kärpissä Boumedienne voitti uransa kolmannen SM-mitalin, kun joukkue sijoittui hopealle.
Boumedienne aloitti kauden 2009–2010 valkovenäläisessä KHL-joukkueessa Dynamo Minskissä. Hän sai joukkueesta kuitenkin potkut 17 pelin jälkeen, vaikka oli joukkueensa tehokkain puolustaja.
Boumedienne siirtyi vuoden 2010 alussa Sveitsin pääsarjan EV Zugiin loppukauden kattavalla sopimuksella. Kausi jäi ainoaksi Zugissa ja 30. toukokuuta 2010 Ruotsin Elitserienissä pelaava Djurgården ilmoitti tehneensä sopimuksen kaudesta 2010–2011 Boumediennen kanssa. Sopimuksessa oli myös optio kaudesta 2011–2012.
Helsingin Jokerit hankki Boumediennen 30. tammikuuta 2012 loppukauden sopimuksella. Kaudeksi 2012–2013 hän siirtyi KHL-seura Slovan Bratislavaan, mutta sopimus purettiin marraskuussa ja hän palasi takaisin Ruotsiin odottamaan seuroilta sopimustarjouksia. Kärpät teki tammikuussa 2013 jälleen Boumediennen kanssa sopimuksen ja hän lähti neljättä kertaa Ouluun pelaamaan.
Ura > Maajoukkueessa

Boumedienne pelasi Ruotsin ikäkausimaajoukkueissa kolmessa arvoturnauksessa. Hän oli voittamassa pronssia vuoden 1996 18-vuotiaiden EM-kilpailuissa. Boumedienne edusti Ruotsia myös nuorten MM-kilpailuissa 1997 ja 1998.
Ura > Urheilu-uran jälkeen

Boumedienne on osakas ammattiurheilijoiden varainhoitoa tarjoavassa Helsinki Capital Partnersissa..
Judgement IV

| Judgement IV Domination Black |
| --- | --- | --- |

Studioalbumin tiedot
 Julkaistu: 17. heinäkuuta 2020
 Levy-yhtiö: Pride & Joy Music
Domination Blackin muut julkaisut
| Dimension: Death 2012 | Judgement IV 2020 |   |
Singlet albumilta Judgement IV
 ”Center Of The Universe” Julkaistu: 22. toukokuuta 2020  ”Vat” Julkaistu: 26. kesäkuuta 2020
Judgement IV on suomalaisen metalliyhtye Domination Blackin neljäs studioalbumi, joka julkaistiin 17. heinäkuuta 2020.
Kappaleet

The Judgement – 4.06
Obsession – 4.02
Center Of The Universe – 4.29
VAT – 4.37
Though The World Perish – 4.46
Beyond The Shadows – 7.00
This Endless Fall – 3.31
Master Of Deception – 4.13
Empire Of Lunacy – 5.46
In The Abyss – 4.28
Kokoonpano

Matias Palm: Laulu
Teppo Heiskanen: Kitara
Juuso Laitinen: Kitara
Lauri Eerola: Basso
Juuso Elminen: Koskettimet
Ville Nissinen: Rummut
Arvostelut

Imperiumi: 7/10
Aiheesta muualla

Judgement IV Discogsissa. (englanniksi)
Albumi Judgement IV Encyclopaedia Metallum -sivustolla (englanniksi)
Jussi Riihelä

Jussi Antero Riihelä (s. 25. lokakuuta 1960, Lahti) on suomalainen entinen 400 ja 800 metrin juoksija. Riihelä voitti Kalevan kisoissa 800 metrin juoksussa SM-hopeaa vuonna 1984. Hän voitti myös halli-SM-hopeaa vuonna 1986. Lahden Ahkeraa edustanut Riihelä voitti 4 x 400 metrin viestijuoksussa SM-kultaa 1984 ja hopeaa 1983 sekä 4 x 800 metrin viestijuoksussa kultaa 1983 ja pronssia 1984. Riihelää valmensi Jukka Härkönen.
Ennätykset

100 metriä - 11,38 (1983)
200 metriä - 22,63 (1982) 21,9h (1981)
400 metriä - 48,57 (1983)
800 metriä - 1.48,87 (1987)
1000 metriä - 2.24,86 (1985)
1500 metriä - 3.58,0h (1985)
Lähde: Tilastopaja
Jan Smuts

| Jan Smuts |
| --- | --- |
 Jan Smuts Yousuf Karshin valokuvaamana vuonna 1943.
Etelä-Afrikan 2. ja 4. pääministeri
 3. syyskuuta 1919 – 30. kesäkuuta 1924  
Edeltäjä:  Louis Botha
Seuraaja:  J. B. M. Hertzog
 5. syyskuuta 1939 – 4. kesäkuuta 1948  
Edeltäjä:  J. B. M. Hertzog
Seuraaja:  Daniel F. Malan
Henkilötiedot
Syntynyt: 24. toukokuuta 1870 Bovenplaats, Kapmaa
Kuollut: 11. syyskuuta 1950 (80 vuotta) Irene, Transvaalin provinssi, Etelä-Afrikan unioni
Ammatti:  asianajaja, poliitikko, sotilas
Puoliso:  Isie Krige
Tiedot
Puolue:  Eteläafrikkalainen puolue Yhtynyt puolue
Uskonto:  kalvinisti
 Nimikirjoitus
Sotilaspalvelus
Palvelusmaa(t):   Transvaal  Etelä-Afrikan unioni
Sotilasarvo:  Sotamarsalkka
Taistelut ja sodat:  Toinen buurisota Ensimmäinen maailmansota Toinen maailmansota
Jan Christian Smuts (24. toukokuuta 1870 Bovenplaats, lähellä Riebeeck Westiä, Kapmaa – 11. syyskuuta 1950 Irene, lähellä Pretoriaa, Etelä-Afrikka) oli eteläafrikkalainen sotilasjohtaja ja valtiomies. Hän palveli buurisodassa kenraalina buurien puolella ja ensimmäisessä maailmansodassa Britannian armeijassa, jossa sai myöhemmin sotamarsalkan arvon. Hän toimi Etelä-Afrikan unionin pääministerinä vuosina 1919–1924 ja 1939–1948 sekä Britannian hallituksen jäsenenä vuosina 1917–1919. Smuts oli luomassa Britannian kuninkaallisia ilmavoimia. Hän oli aktiivisesti mukana kummankin maailmansodan jälkeisissä rauhanjärjestelyissä, erityisesti Kansainliiton perustamisessa. Dominioiden ja siirtomaiden puhemiehenä hänen neuvonsa vaikuttivat paljon Brittiläisen imperiumin muutoksessa Brittiläiseksi kansainyhteisöksi.